**OPIS POSLOVA I PODACI O PLAĆI ZA OGLAS ZA PRIJAM U DRŽAVNU SLUŽBU NA ODREĐENO VRIJEME**

**9. UPRAVA ZA VETERINARSTVO I SIGURNOST HRANE**

**9.3. Sektor za sigurnost hrane i veterinarsko javno zdravstvo**

**9.3.2. Služba za veterinarsko javno zdravstvo**

**9.3.2.2. Odjel za hranu za životinje i nusproizvode životinjskog podrijetla**

* **viši stručni savjetnik redni broj 582. – 1 izvršitelj - radi zamjene do povratka duže vrijeme odsutne državne službenice**

**Opis poslova:**

* vodi najsloženije postupke i rješava u upravnim stvarima registracije i odobravanja objekata u poslovanju s hranom za životinje te u poslovanju s nusproizvodima životinjskog podrijetla;
* sudjeluje u izradi propisa iz područja hrane za životinje i područja nusproizvoda životinjskog podrijetla;
* sudjeluje u usklađivanju propisa sa zakonodavstvom EU u odnosu na zahtjeve kojima moraju udovoljavati objekti u poslovanju s hranom za životinje i objekti u poslovanju s nusproizvodima životinjskog podrijetla;
* aktivno sudjeluje u radnim skupinama Europske komisije i Vijeća i izrađuje stajališta na dokumente radnih tijela EU Komisije iz područja rada odjela;
* sudjeluje u izradi nacionalnih mjera za prilagodbu propisanih općih zahtjeva za nusproizvode životinjskog podrijetla i higijenu hrane za životinje;
* surađuje s tijelima nadležnima za nusproizvode životinjskog podrijetla i zaštitu okoliša u okviru provedbe veterinarske djelatnosti zemalja članica EU i trećih zemalja i sa nadležnim institucijama EU;
* sudjeluje u izradi nacionalnih propisa u cilju uspostavljanja sustava prikupljanja i sigurne uporabe i prerade nusproizvoda životinjskog podrijetla te omogućavanja i olakšavanja primjene propisa EU;
* sudjeluje u usklađivanju propisa sa zakonodavstvom EU u odnosu na službene kontrole u području hrane za životinje, nusproizvoda životinjskog podrijetla i zaštitu okoliša u okviru provedbe veterinarske djelatnosti;
* surađuje s tijelom nadležnim za provedbu službenih kontrola u procjeni rizika i u planiranju službenih kontrola u području hrane za životinje, nusproizvoda životinjskog podrijetla i zaštitu okoliša u okviru provedbe veterinarske djelatnosti;
* sudjeluje u izradi propisa kojima se regulira provedba sustava samokontrole razvijenog u skladu s načelima HACCP-a;
* unosi i ažurira podatke o registriranim i odobrenim subjektima i objektima iz područja hrane za životinje i nusproizvoda životinjskog podrijetla u sustavu IMSOC/TRACES;
* daje mišljenja na propise iz drugih područja;
* daje tumačenja propisa iz područja hrane za životinje i nusproizvoda životinjskog podrijetla;
* sudjeluje u izradi procedura i vodiča iz područja hrane za životinje i nusproizvoda životinjskog podrijetla;
* prati i izvještava o količini nastalih, prikupljenih i prerađenih nusproizvoda životinjskog podrijetla;
* sudjeluje u edukaciji subjekata u poslovanju s hranom i hranom za životinje i nusproizvodima životinjskog podrijetla;
* sudjeluje u edukaciji osoba ovlaštenih za provedbu službenih kontrola u području hrane za životinje i nusproizvoda životinjskog podrijetla;
* sudjeluje u izradi kontrolnih lista iz područja hrane za životinje i nusproizvoda životinjskog podrijetla u odnosu na postupak odobravanja objekata;
* koordinira i vodi upisnik odobrenih objekata i subjekata u poslovanju s hranom za životinje, upisnik registriranih objekata i subjekata u poslovanju s hranom za životinje; upisnik registriranih objekata za proizvodnju u poslovanju s hranom za životinje; upisnik registriranih objekata na obiteljskim poljoprivrednim gospodarstvima u poslovanju s hranom za životinje;
* koordinira vođenje registra primarnih proizvođača hrane za životinje, registra sušara i registra ovlaštenih poljoprivrednika;
* koordinira i vodi upisnik registriranih i odobrenih objekata i subjekata u poslovanju s nusproizvodima životinjskog podrijetla;
* vodi registre, evidencije, upravne i neupravne postupke u okviru djelokruga rada Odjela;
* obavlja i druge upravne i stručne poslove određene zakonom;
* obavlja i druge poslove po nalogu nadređenih.

**12. UPRAVA RIBARSTVA**

**12.2. Sektor za upravljanje EU fondovima u ribarstvu**

**12.2.2. Služba za potpore i odobravanje isplata u ribarstvu**

**12.2.2.2. Odjel za odobravanje isplata u ribarstvu**

* **viši stručni referent redni broj 782. – 1 izvršitelj - radi zamjene do povratka duže vrijeme odsutne državne službenice**

**Opis poslova:**

* obavlja administrativnu obradu Zahtjeva za isplatu unutar provedbe mjera EU fondova i državnih potpora te u tome postupku evidentira, prikuplja i pohranjuje u elektroničkom obliku sve potrebne podatke o svakoj operaciji;
* provodi čuvanje dokumenata i evidencija o provedbi funkcija radi osiguravanja odgovarajućeg revizijskog traga;
* obavlja druge poslove po nalogu nadređenih.

**12.2.3. Služba za praćenje provedbe EU fondova u ribarstvu i kontrolu na terenu**

**12.2.3.2. Odjel za kontrolu na terenu**

**Samostalni izvršitelj u Splitu**

* **stručni suradnik redni broj 794. – 1 izvršitelj - radi zamjene do povratka duže vrijeme odsutne državne službenice**

**Opis poslova:**

* sudjeluje u provođenju kontrole na terenu mjera unutar Operativnoga programa za pomorstvo i ribarstvo i Programa za ribarstvo i akvakulturu te državnih potpora;
* sudjeluje u provjerama da su sufinancirani proizvodi i usluge dostavljeni te da su izdaci koje korisnici prijavljuju plaćeni i da su u skladu s primjenjivim pravom, s Operativnim programom za pomorstvo i ribarstvo i Programa za ribarstvo i akvakulturu i da ispunjavaju uvjete kojima se podržava operacija;
* pruža tehničku pomoć u izradi potrebnih izvješća vezanih uz provedbu Operativnih programa ribarstva i Programa za ribarstvo i akvakulturu;
* obavlja druge poslove po nalogu nadređenih.

**Podaci o plaći radnih mjesta:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Koeficijenti složenosti poslova radnih mjesta utvrđeni su Uredbom o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14 i 151/14, 76/15, 100/15, 71/18, 73/19, 63/21, 13/22, 139/22 i 26/23).

**Ministarstvo poljoprivrede**